

 **U SPOMEN**

 Snježana Čukelj

 dipl. defektolog – socijalni pedagog

 (11.12.1965. – 20.3. 2017.)

 Draga naša Snježana,

 tužni u spoznaji da se više nikada nećeš

 vratiti među nas, pamtit ćemo Te po tvojoj

 energiji kojom si izgarala radeći kao stručna

 suradnica, pomažući nesebično svima koji su trebali Tvoju pomoć

 rukovodeći se i ne odstupajući od pravila svoje struke.

 Vesela, pozitivna i susretljiva, uvijek u pokretu i akciji, žurila si se

 dovršiti Školski preventivni program, koji će ovakav dotjeran i

 proširen, ostati vječno pohranjen u školi te će nas uvijek podsjećati

 na Tebe.

 Draga Snješka, mnogi učenici s kojima si marljivo radila, nikada

ne odustajala, koje si bodrila i hrabrila, pamtit će te sa zahvalnošću.

Učitelji, kao i svi djelatnici naše škole, pamtit će te po tvome

izraženom osjećaju za čovjeka i povjerenju koje si ulijevala svojim

nastupom u kolektivu.

 Hvala Ti na Tvojoj dobroti i jednostavnosti, na marljivosti i

odanosti, hvala za svaki trenutak proveden s Tobom na ovome svijetu,

koji si prerano napustila. Na nama je da Ti svojom molitvom zaželimo

sretan put u vječnost, iako si već svojim životom izborila mjesto kod

Gospodina.

 Laka Ti tvoja voljena hrvatska zemlja, počivaj u miru i s Božjim mirom.

Gordana Vojnović, prof.

Ravnateljica OŠ Sesvetska Sela